Libanul a pornit o anchetă în cazul noului incendiu din Portul Beirut. Președintele acuză un sabotaj.
Libanul a pornit o anchetă în cazul incendiului izbucnit în Portul Beirut. Focul a pornit într-un depozit în care se aflau butoaie de ulei de gătit. Crucea Roşie transmite că nimeni nu a fost rănit, dar unele persoane au dificultăţi de respiraţie.
Libanezii nu scapă de probleme. Abia își revin după explozia din portul Beirut, de acum o lună, că o nouă tragedie îi lovește. Același loc a fost cuprins de flăcări.Incendiul a pornit într-un depozit în care se aflau butoaie cu ulei de gătit. S-a extins apoi la niște anvelope depozitate în apropiere. Şeful Crucii Roşii spune că nimeni nu a fost rănit, dar sunt persoane care au dificultăţi de respiraţie.Preşedintele Libanului spune că focul poate fi rezultatul unui sabotaj, al unei erori tehnice sau al unei neglijenţe. Vrea ca cei responsabili să dea socoteală și a ordonat o anchetă.Pe 4 august, peste 190 de oameni au murit în explozia din portul Beirut, iar alți 6.000 au fost răniți. 2.750 de tone de azotat de amoniu au sărit în aer atunci. În urma incidentului, întreg Guvernul libanez a demisionat.